9. การจัดการ

9.1 โครงสร้างการจัดการ ประกอบด้วย คณะกรรมการบริษัท ,คณะกรรมการตรวจสอบ

คณะกรรมการบริษัท มี 13 คน ตามรายชื่อดังต่อไปนี้

ชื่อและนามสกุล ตำแหน่ง

1. นางสาวศรีวารินทร์ จิระพรรคคณา ประธานกรรมการ

  2. นายปรีชา วัฒนศรานนท์ กรรมการผู้จัดการ

3. นายโอภาส เสรีนิยม กรรมการอิสระ

4. นายสุรพล อิทธิอมรกุลชัย กรรมการ

5. นางสาวดาลัดย์ ทรัพย์ทวีชัยกุล กรรมการ

6. นายชุตินธร ดารกานนท์ กรรมการ

7. นายอักษรประสิทธิ์ ดารกานนท์ กรรมการ

8. นายบวรรัตน์ ดารกานนท์ กรรมการ

9. นายนันทิยะ ดารกานนท์ กรรมการ

10. นายสมภพ อมาตยกุล กรรมการอิสระ

11.นางอารยา อรุณานนท์ชัย กรรมการ

12. นายวัชรพงษ์ ดารกานนท์ กรรมการ

13. นายฐิติวัฒน์ สืบแสง กรรมการ

นางศิรินันท์ ศันสนาคม เลขานุการคณะกรรมการ

ภาระหน้าที่ของคณะกรรมการบริษัท 

1.  คณะกรรมการมีหน้าที่กำหนดนโยบายและทิศทางการดำเนินงานของบริษัท และกำกับควบคุมดูแล
    ให้ฝ่ายจัดการดำเนินการให้เป็นไปตามนโยบายที่กำหนดไว้อย่างมีประสิทธิภาพ และประสิทธิผล

การแต่งตั้งและถอดถอนพนักงานของบริษัท อำนาจเช่นว่านี้คณะกรรมการจะมอบหมายให้กรรมการคนใดคนหนึ่ง หรือหลายคนของบริษัทกระทำแทนก็ได้

กำหนดจ่ายเงินบำเหน็จรางวัลแก่พนักงาน หรือลูกจ้างของบริษัท หรือบุคคลใดที่ทำกิจการให้กับบริษัท โดยจะเป็นผู้ทำการประจำ หรือไม่ประจำก็ได้

กำหนดเงินปันผลระหว่างกาลให้แก่ผู้ถือหุ้น 

ปฏิบัติการให้เป็นไปตามกฎหมาย วัตถุประสงค์ ข้อบังคับ และมติของที่ประชุมผู้ถือหุ้นในการปฏิบัติงานตามอำนาจหน้าที่ คณะกรรมการอาจมอบหมายให้กรรมการคนใดคนหนึ่ง หรือหลายคน หรือบุคคลอื่นไปปฏิบัติอย่างใดอย่างหนึ่งแทนคณะกรรมการก็ได้

แผนภูมิองค์กร

บริษัท ยูเนี่ยนไพโอเนียร์ จำกัด ( มหาชน )

คณะกรรมการบริษัท

  คณะกรรมการตรวจสอบ

  กรรมการผู้จัดการ

  สำนักงานตรวจสอบภายใน

 

 ฝ่ายบัญชีและต้นทุน ฝ่ายการเงิน ฝ่ายโรงงาน ฝ่ายควบคุมคุณภาพ 

 ฝ่ายบุคคล ฝ่ายการตลาด ฝ่ายซ่อมบำรุง

คณะกรรมการตรวจสอบ ( AUDIT COMMITTEE ) มี 3 คน ตามรายชื่อดังต่อไปนี้

  ชื่อและนามสกุล ตำแหน่ง

  นางอารยา อรุณานนท์ชัย ประธานกรรมการตรวจสอบ

นายโอภาส เสรีนิยม กรรมการตรวจสอบ

นายสมภพ อมาตยกุล กรรมการตรวจสอบ

  ขอบเขต หน้าที่ และความรับผิดชอบของคณะกรรมการตรวจสอบ มีดังนี้

1.  สอบทานให้บริษัทมีระบบการควบคุมภายในและมีวิธีการตรวจสอบตนเองที่เหมาะสมและมีประสิทธิภาพ

2.  ติดตามให้บริษัทมีวิธีการสอบทานว่า ได้ปฏิบัติตามข้อกำหนด
    และกฎหมายที่เกี่ยวข้องและดำเนินธุรกิจภายใต้กระบวนการกำกับดูแลกิจการที่ดี ( Good
    Corporate Governance )

3.  ติดตาม และเร่งรัดให้ฝ่ายจัดการมีการแก้ไขข้อบกพร่องที่ตรวจพบ

4.  ประเมินผลการควบคุมภายในและกระบวนการกำกับดูแลกิจการในประเด็นที่คณะกรรมการตรวจสอบเห็นว่าสำคัญ

5.  จัดทำสรุปรายงานการกำกับงานของคณะกรรมการตรวจสอบ
    ซึ่งรายงานดังกล่าวต้องลงนามโดยประธานคณะกรรมการตรวจสอบ
    และเปิดเผยไว้ในรายงานประจำปีของบริษัทเพื่อส่งให้ผู้ที่เกี่ยวข้อง

6.  พิจารณาคัดเลือก ทบทวนและเสนอแต่งตั้งผู้สอบบัญชีภายนอก ประสานงานกับผู้สอบบัญชี
    ภายนอกเกี่ยวกับรายงานทางการเงินที่เกี่ยวข้องและสอบทานรายงานทางการเงินของบริษัทให้ถูกต้องครบถ้วนและเชื่อถือได้

7.  ภาระกิจอื่น ๆ ตามที่คณะกรรมการบริษัทมอบหมาย

9.2 การสรรหากรรมการบริษัท คณะกรรมการบริษัทประกอบด้วยกรรมการบริษัทที่เป็นบุคคล
ภายนอกหรือเป็นผู้บริหารงานประจำและปฏิบัติงานเต็มเวลาของบริษัท
ซึ่งได้รับการสรรหาจากผู้มีคุณวุฒิ ความสามารถ ประสบการณ์ในสาขาต่างๆ
ทำหน้าที่เป็นตัวแทนในการดูแลและรักษาผลประโยชน์ของผู้ถือหุ้น
มีอำนาจหน้าที่ตามข้อบังคับของบริษัท
รวมทั้งกำหนดวัตถุประสงค์และนโยบายการดำเนินธุรกิจของบริษัท
ควบคุมดูแลการบริหารกิจการของบริษัทให้เป็นไปตามวัตถุประสงค์และแนวนโยบายที่กำหนดไว้

สิทธิของผู้ลงทุนรายย่อยในการแต่งตั้งกรรมการ

การเลือกตั้งกรรมการของบริษัทให้กระทำโดยที่ประชุมผู้ถือหุ้น ทั้งนี้ตามหลักเกณฑ์ และวิธีการดังนี้

( 1 ) ผู้ถือหุ้นคนหนึ่ง มีคะแนนเสียงเท่ากับหนึ่งหุ้นต่อหนึ่งเสียง

( 2 )ในการเลือกตั้งกรรมการ
อาจใช้วิธีออกเสียงลงคะแนนเลือกกรรมการเป็นรายบุคคลคราวละคน
หรือคราวละหลายคนรวมกันเป็นคณะครั้งเดียวเต็มตามจำนวนกรรมการทั้งหมด
ที่จะต้องเลือกตั้งในคราวนั้นก็ได้ ทั้งนี้ตามแต่ที่ประชุมผู้ถือหุ้นจะเห็นสมควร
แต่ในการลงมติแต่ละครั้งผู้ถือหุ้นต้องออกเสียงด้วยคะแนนที่มีตาม ( 1 ) ทั้งหมด
จะแบ่งคะแนนเสียงแก่คนใด หรือคณะใดมากน้อยเพียงใดไม่ได้

(3) การออกเสียงลงคะแนนเลือกตั้งกรรมการให้ใช้เสียงข้างมาก
หากมีคะแนนเสียงเท่ากันให้ประธานที่ประชุมเป็นผู้ออกเสียงชี้ขาด

3.  ค่าตอบแทนที่เป็นตัวเงิน

  ค่าตอบแทนรวมคณะกรรมการบริษัท : เบี้ยประชุม 13 ราย 1.00 ล้านบาท

  ค่าตอบแทนรวมคณะกรรมการตรวจสอบ 3 ราย 0.22 ล้านบาท

  ค่าตอบแทนรวมของผู้บริหาร 7 ราย เงินเดือน,เงินอุดหนุน 6.37 ล้านบาท

  ค่าตอบแทนอื่น ไม่มี

4.  คณะกรรมการบริษัทเห็นชอบให้ปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน
    และได้นำไปประยุกต์ใช้ในการกำกับดูแลกิจการของบริษัทในแนวทางที่สอดคล้องกันกับแนวทางของตลาดหลักทรัพย์ในเรื่องต่อไปนี้

    1.  โครงสร้างคณะกรรมการบริษัท บทบาท หน้าที่ และความรับผิดชอบ

    2.  บทบาท หน้าที่และความเป็นอิสระของกรรมการจากภายนอก

    3.  มีคณะกรรมการชุดย่อย คือ คณะกรรมการตรวจสอบภายใน

    4.  กำหนดแนวทางการจัดให้มีระบบควบคุมภายในและตรวจสอบภายใน

    5.  มีความรับผิดชอบต่อผู้ถือหุ้นในการรักษาผลประโยชน์ของผู้ถือหุ้น โดยการเปิดเผย
        ข้อมูลอย่าง ถูกต้องตามมาตราฐานบนพื้นฐานของความโปร่งใสและซื่อสัตย์

    6.  มีความรับผิดชอบต่อสังคมและจรรยาบรรณทางธุรกิจ

5.  บริษัทได้กำหนดระเบียนข้อบังคับในการทำงาน
    ซึ่งได้ครอบคลุมถึงการดูแลเรื่องการใช้ข้อมูลภายใน และมาตราการลงโทษทางวินัย
    พร้อมทั้งได้ออกหนังสือกำชับให้ผู้บริหารจัดทำและเปิดเผยรายงานการถือครองหลักทรัพย์
    เมื่อได้รับการแต่งตั้งเป็นผู้บริหาร หรือเมื่อมีการเปลี่ยนแปลงการถือครองหลักทรัพย์
    ซึ่งเป็นไปตามข้อบังคับของตลาดหลักทรัพย์แห่งประเทศไทย

9.6 จำนวนพนักงาน ณ วันสิ้นปี2543 = 615 คน

แบ่งเป็นสายงานส่วนผลิต 501 คน, ส่วนสำนักงาน 51 คน , อื่นๆ 63 คน

ลักษณะผลตอบแทน : เงินเดือนและค่าแรง ,เงินอุดหนุน,เงินช่วยเหลือลาออก

เงินสมทบกองทุนสำรองเลี้ยงชีพ ,เงินสมทบประกันสังคม = 76.61 ล้านบาท

เงินสมทบกองทุนทดแทน

นโยบายในการพัฒนาพนักงาน

-   การแนะนำให้พนักงานใหม่รู้จักกฎระเบียบ องค์กร และนโยบายของบริษัท

-   การฝึกอบรมการปฏิบัติงานสำหรับพนักงานใหม่ พนักงานผู้ได้เลื่อน/สับเปลี่ยนตำแหน่ง
    พนักงานเก่าตามความเหมาะสม
    ซึ่งผู้บังคับบัญชาตามสายงานหรือบุคลากรภายในบริษัทเป็นผู้อบรมและถ่ายทอดความรู้

-   การฝึกอบรมที่ทางบริษัทจัดให้มี โดยให้บุคลากรที่ทำงานอยู่ในบริษัทที่มีคุณสมบัติเหมาะสม
    หรือวิทยากรจากภายนอกมาเป็นผู้บรรยาย

-   การฝึกอบรมที่ต้องส่งบุคลากรไปอบรม ณ หน่วยงานหรือองค์กรภายนอก